Aḥmad Šafīq

Aḥmad Muḥammad Šafīq (arabisk: ; egyptiskarabisk uttale: [ˈʔæħmæd mæˈħæmːæd ʃæˈfiːʔ]; født 25. november 1941 i al-Qāhira«Personal Info»   , Qomra.) er en egyptisk offiser med graden luftmarskalk og politiker for det nasjonaldemokratiske parti. Fra 31. januar 2011 til 3. mars samme år fungerte han som landets 58. statsminister. Han var kandidat ved presidentvalget i Egypt 2012. I første valgomgang (23.–24. mai 2012) fikk han nest flest stemmer (23,7%) og gikk videre til den avgjørende runden, hvor han tapte mot Mohammed Mursi 16.–17. juni 2012. 

Tjue år gammel gikk Šafīq inn i det egyptiske flyvåpenet etter å ha fullført sin utdanning ved det egyptiske flyakademiet.«Air Force Commander»   , Egypts forsvar. Šafīq tjenestegjorde som jagerpilot og skvadron-, ving- og basekommandant, og han deltok i borgerkrigen i Nord-Jemen, seksdagerskrigen, utmattelseskrigen og jom kippur-krigen. Sin militære karriere endte han som øverstkommanderende for Egypts luftforsvar fra 1996 til 2002 med graden luftmarskalk. I 2002 gikk han inn i landets regjering som minister for sivil luftfart, en stilling han hadde til han ble statsminister.

31. januar 2011 ble han utnevnt til Egypts statsminister av president Hosni Mubarak som et mottrekk mot opprøret i Egypt i 2011. En måneds tid senere måtte han forlate stillingen 3. mars samme år,«Egypt's Prime Minister Ahmed Shafiq resigns», BBC News, 3. mars 2012. etter at han var blitt beskyldt for å være en etterlevning fra Mubaraks regime.

Han tapte knapt for Mohammed Mursi fra Det muslimske brorskapet ved presidentvalget i 2012. Han fikk 48,27 % av stemmene, mot Mursis 51,73 %.«Muslim Brotherhood's Mursi declared Egypt president», BBC News, 24. juni 2012. 

I september 2012 utstedte regjeringen en arrestordre mot Šafīq.«Shafiq trial postponed» , Daily News Egypt, 14. oktober 2012.

 Referanser 

 Eksterne lenker 


Kategori:Egyptiske politikere
Kategori:Egyptiske offiserer
Kategori:Personer fra Kairo
Kategori:Egypts statsministre
Kategori:Fødsler i 1941